[{"text_idx": "#000000", "text": "Mae un o adeiladau mwyaf eiconig Cymru wedi ail agor eu drysau."}, {"text_idx": "#000002", "text": "Dyma olwg ar hanes cyfoethog yr adeilad a'r bywyd newydd sydd o'i flaen:"}, {"text_idx": "#000003", "text": "Ar ddiwedd y bedwaredd ganrif ar bymtheg, Caerdydd oedd prif borthladd glo y byd ac oherwydd bod cymaint o fusnes yn mynd drwy'r bae fe agorwyd y Gyfnewidfa Lo yn 1886."}, {"text_idx": "#000004", "text": "Yma, ar ddechrau'r ugeinfed ganrif, cafodd y cytundeb masnachol cyntaf gwerth \u00a31m ei arwyddo. Roedd y cytundeb yn ymwneud a\u0302 gwerthu 2,500 o dunelli o lo i gwmni yn Ffrainc."}, {"text_idx": "#000005", "text": "Roedd 10,000 o bobl y diwrnod yn masnachu yn y gyfnewidfa, ac ar un adeg roedd prisiau glo'r byd yn cael eu dyfarnu yn yr adeilad yma."}, {"text_idx": "#000006", "text": "Caeodd y Gyfnewidfa Lo yn 1958, gydag allforio glo yn dod i ben yn 1964. Roedd cynlluniau i gartrefu'r Cynulliad Cenedlaethol yma ond fe bleidleisiodd Cymru yn erbyn datganoli yn 1979. Roedd hefyd bwriad i osod pencadlys S4C yma pan sefydlwyd y sianel yn 1983."}, {"text_idx": "#000007", "text": "Fel rhan o'r gwaith i adnewyddu'r adeilad, bydd ystafell newydd yn cael ei chreu yn agos i'r to a fydd yn dal dros 200 o bobl gyda bar a lle bwyta yno."}, {"text_idx": "#000009", "text": "Roedd Banc Barclays wedi ei leoli yng nghefn yr adeilad ar un adeg, ac roedd yn cael ei rentu fel swyddfeydd i gwmni\u0308au. Ond dinistriwyd rhan yma'r adeilad mewn ta\u0302n yn yr 1980au. Mae cynlluniau i leoli un o'r bariau newydd yma wedi i'r gwaith o adnewyddu gael ei gwblhau."}, {"text_idx": "#000010", "text": "Mae'r cyntedd yn dechrau cymryd sia\u0302p. Y cam nesaf fydd adnewyddu'r lloriau."}, {"text_idx": "#000011", "text": "Mae disgwyl y bydd y datblygwyr newydd yn talu dros \u00a340m i adnewyddu'r adeilad."}, {"text_idx": "#000012", "text": "Mae rhannau o'r llawr cyntaf yn agos i'w cwblhau."}, {"text_idx": "#000013", "text": "Bydd 40 o ystafelloedd gwely yn rhan o'r gwesty wedi i'r gwaith adnewyddu gael ei gwblhau."}, {"text_idx": "#000014", "text": "Mae disgwyl i'r ystafelloedd gwely gael eu henwi ar o\u0302l enwogion o Gymru, gyda Roald Dahl a Tom Jones wedi eu clustnodi yn barod."}, {"text_idx": "#000015", "text": "Yn y gorffennol cafodd y llawr isaf ei orchuddio yn dilyn gwaith adnewyddu. Yma bydd y ganolfan dreftadaeth am hanes yr adeilad a'r diwydiannau trwm yng Nghymru yn cael ei leoli."}, {"text_idx": "#000016", "text": "Y gwaith o ailgynllunio'r fynedfa."}, {"text_idx": "#000017", "text": "Darlun arlunydd o'r gwaith wedi ei gwblhau."}, {"text_idx": "#000018", "text": "Mae disgwyl i'r gwaith adnewyddu gael ei gwblhau erbyn diwedd 2018."}, {"text_idx": "#000021", "text": "Undeb rygbi a thimau Cymru yn arwyddo cytundeb"}, {"text_idx": "#000022", "text": "Bachgen yn yr ysbyty a dwy fenyw wedi'u harestio"}]